text: फिल्म निर्माता करण जौहर की आगामी फिल्म ‘बद्रीनाथ की दुल्हनिया’ होली पर रुपहले पर्दे पर आने वाली है। करण का कहना है कि वह अपनी कोई भी फिल्म ईद पर रिलीज नहीं करना चाहते हैं, जो बॉलीवुड सुपरस्टार सलमान खान के फिल्मों के उत्सव का समय होता है। यह पूछने पर कि क्या आप भी ईद पर अपनी फिल्मों को रिलीज करना चाहते हैं, करण ने फिल्म ‘बद्रीनाथ की दुल्हनिया’ के ट्रेलर रिलीज के दौरान संवाददाताओं को बताया, “नहीं। ईद रिलीज का स्वामित्व सलमान खान के पास है। यदि मैं और सलमान साथ काम करते हैं तब ही मैं अपनी फिल्म ईद पर रिलीज करूंगा, अन्यथा नहीं।”